Source: https://www.riigiteataja.ee/akt/419122011004
Timestamp: 2017-11-21 19:32:22+00:00
Document Index: 5033609

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 21', '§ 22', '§ 10', '§ 23', '§ 24', '§ 25', '§ 26', '§ 27', '§ 28', '§ 29', '§ 30', '§ 31', '§ 32']

Ahula Sotsiaalse Varjupaiga põhimäärus – Riigi Teataja
Ahula Sotsiaalse Varjupaiga põhimäärus
Ahula Sotsiaalse Varjupaiga põhimäärus - sisukord
2 VARJUPAIGA TEGEVUS
4 MAJANDUS JA ARUANDLUS
RT IV, 19.12.2011, 4
Vastu võetud 19.05.2000 nr 14
jõustumine 01.06.2000
24.09.2009 01.10.2009
Määrus kehtestatakse “Kohaliku omavalitsuse korralduse seaduse” (RT I 1993, 37, 558; 1999, 82, 775) paragrahvi 35 lõike 2, “Sotsiaalhoolekande seaduse” (RT I 1995, 21, 323; 1996, 49, 953; 1997, 35, 538; 77, 1309; 2000,33,198) paragrahvi 17 lõike 4, Albu Vallavolikogu 20.04.2000.a määruse nr 11 “Albu valla põhimäärus” paragrahvi 52 lõike 3 ning Albu Vallavolikogu 24.10.1997.a. määrusega nr 18 kinnitatud “Albu valla asutuste asutamise, haldamise, ümberkorraldamise ja lõpetamise korra” punkti 11 alusel.
§ 1. Ahula Sotsiaalne Varjupaik (edaspidi varjupaik) on vallavalitsuse hallatav asutus sotsiaalteenuste osutamiseks.
§ 2. Varjupaiga eesmärgiks on pakkuda sotsiaalteenust vajavatele isikutele ajutist ööpäevast abi, tuge ning kaitset, tagamaks neile täisväärtusliku elu ja toimetuleku.
§ 3. Varjupaik on Albu valla asutus, mille haldamise, ümberkorraldamise ja tegevuse lõpetamise otsustab Albu valla asutuste asutamise, haldamise, ümberkorraldamise ja lõpetamise korras sätestatult Albu Vallavolikogu.
§ 4. Varjupaiga asukohaks on Ahula küla Albu vald Järvamaa.
§ 5. Varjupaiga kõrgemalseisvaks organiks on hoolekogu. Hoolekogu moodustab ja pädevuse määrab Albu Vallavalitsus.
§ 6. (kehtetu)
[ - jõust. 01.10.2009]
§ 7. Varjupaiga maa, hooned ja muu vara on Albu valla vara, mis on antud varjupaigale sihtotstarbeliseks kasutamiseks ja valdamiseks.
§ 8. Varjupaigal on oma eelarve Albu valla eelarves, mille kinnitab Albu Vallavolikogu.
§ 9. Varjupaik juhindub oma tegevuses kehtivast seadusandlusest, vallavolikogu ja -valitsuse õigusaktidest ning käesolevast põhimäärusest.
2. peatükk VARJUPAIGA TEGEVUS
§ 10. Varjupaigas tagatakse sotsiaalteenust vajavatele isikutele nende eale ja seisundile vastav hooldamine, rehabilitatsioon ja meditsiinilise abi korraldamine ning muude toimetulekuks vajalike teenuste osutamine.
§ 11. (kehtetu)
§ 12. (kehtetu)
§ 13. (kehtetu)
§ 14. Sotsiaalteenust vajav isik suunatakse varjupaika Albu Vallavolikogu määrusega kehtestatud korras.
§ 15. Viivitamatut abi vajavad isikud võib erandkorras lühiajaliselt varjupaika paigutada ka eelneva kirjaliku avalduseta vallavalitsusele.
§ 16. (kehtetu)
§ 17. (kehtetu)
§ 18. (kehtetu)
§ 19. Varjupaiga teenuste hinnad kehtestatab Albu Vallavalitsuse lähtudes juhataja ettepanekust ja arvestades varjupaiga tegevuskulusid antud aastal.
§ 20. Varjupaika juhib juhataja. Juhataja kinnitab ametisse, vabastab ametist ja juhatajale määrab palga vallavalitsus vallavanema ettepanekul. Töölepingu juhatajaga sõlmib, muudab ja lõpetab vallavanem.
§ 21. Varjupaiga juhataja vaba ametikoha täitmiseks korraldatakse konkurss.
§ 22. Varjupaiga juhataja:
1) korraldab varjupaiga tööd;
2) teeb vallavalitsusele ettepanekuid varjupaiga eelarve koostamiseks;
3) sõlmib, muudab ja lõpetab varjupaiga töötajatega töölepinguid;
4) määrab personali palgad, lisatasud ja preemia vastavuses varjupaiga eelarvega ning juhindudes vallavolikogu õigusaktidest;
5) koostab ja kinnitab varjupaiga töösisekorraeeskirja ja töötajate ametijuhendid;
6) esindab varjupaika erivolituseta;
7) käsutab varjupaiga rahalisi vahendeid kinnitatud eelarve ja sihtotstarbeliselt eraldatud vahendite piires;
8) käsutab varjupaiga valduses olevat vallavara, sõlmib füüsiliste ja juriidiliste isikutega lepinguid ja sooritab muid tehinguid Albu Vallavolikogu poolt kehtestatud pädevuse piires;
9) tellib varjupaiga tööks vajalikke teenuseid ja tõid ning sõlmib teenuste osutamiseks vajalikke lepinguid vallavolikogu poolt kinnitatud eelarve piires;
10) vastutab teenuste eest tasumise ja nende üle arvestuse pidamise eest;
11) annab oma pädevuse piires käskkirju;
12) annab vallavalitsusele ja hoolekogule aru varjupaiga tegevusest.
Korrastatud tekst. Alus: „Riigi Teataja seadus“ § 10 lõige 4 ja Albu Vallavalitsuse 21.12.2011 taotlus nr 1-4/1046.
4. peatükk MAJANDUS JA ARUANDLUS
§ 23. Varjupaiga vara kuulub valla omandisse.
§ 24. Varjupaiga kasutuses olevat vara kasutab varjupaik sihtotstarbeliselt oma ülesannete täitmiseks. Varjupaiga oleva vallavara võõrandamine, kasutada andmine ja vallale varaliste kohustuste võtmine toimub vastavalt Albu vallavara valdamise, kasutamise ja käsutamise korraga.
§ 25. Varjupaiga kasutuses oleva vallavara kajastub valla bilansis.
§ 26. Varjupaigal on oma eelarve, mille kulude katteks on:
1) eraldised vallaeelarvest;
2) laekumised sihtasutustelt;
3) juriidiliste ja füüsiliste isikute sihtannetused;
4) omavahendid.
§ 27. Varjupaiga raamatupidamist korraldab Albu Vallavalitsus.
§ 28. Varjupaiga finants-majanduslikku tegevust revideerib Albu Vallavolikogu revisjonikomisjon vallavolikogu ja vallavalitsuse õigusaktides sätestatud korras.
§ 29. Varjupaiga ümberkorraldamine või tegevuse lõpetamine toimub Albu Vallavolikogu otsuse alusel ja tema poolt kehtestatud korras.
§ 30. Varjupaiga ümberkorraldamisest või tegevuse lõpetamisest teatab Albu Vallavalitsus varjupaiga sotsiaalteenust saavatele isikutele või nende esindajatele ning varjupaiga töötajatele neli kuud enne ümberkorraldamist või tegevuse lõpetamist.
§ 31. Tunnistada kehtetuks Albu Vallavolikogu 06.06.1997.a. määrus nr 11 “Ahula Sotsiaalse Varjupaiga põhikirja kinnitamine”.
§ 32. Käesolev põhimäärus jõustub 01. juunil 2000.a.